El casu de la incineradora de Serín, la solución inevitable pa un problema que nun ye culpa de naide, puede convertise pa IU nel últimu espantayu col quespatuxar pa facese visible dientro del gobiernu arecista. Por ello ye que nun se los siente gorgutar palabra, depués de los primeros  díes nanunciando la FSA que la incineradora diba facese, porque sí. Agora les güestes de Jesús Iglesias deben de tar reburdiando, porque si esta vegada abanguen y saluden cola cabeza a la manera oriental, yá nun van poder volver a amenazar con romper pautu nengún. Menuda maña la del secretariu de los socialistes asturianos, que, otra vuelta, demuestra la so maestría nel tiempu políticu y que nunca enxamás da puntada ensin filu. A 16 meses de les elecciones autonómiques y municipales de 2011, acutal  territoriu namás con anunciar una cosa que, pa enriba, nun ye de la so responsabilidá. Primero, diciendo que la incineradora fai falta y va facese, pon a Vicente Álvarez Areces nel sitiu que-y correspuende nel debate que ta por llegar: la candidatura socialista a la Presidencia del Principáu; segundo, desarma al sociu de gobiernu (un partenaire siempre cafiante, nun lo escaezamos) pa que, o se rinda incondicionalmente, o cruce la llende y se convierta noposición, dexando les manes llibres al futuru candidatu.